PATVIRTINTA

Vilniaus r. Pagirių gimnazijos

direktoriaus pavaduotojos ugdymui,

l.e. direktoriaus pareigas

2020 m. lapkričio 19 d. įsakymu Nr. V-267

**VILNIAUS R. PAGIRIŲ GIMNAZIJOS NEMOKAMO MAITINIMO ORGANIZAVIMO**

**TVARKOS APRAŠAS**

1. **BENDRUOSIOS NUOSTATOS**

1. Mokinių maitinimo Vilniaus r. Pagirių gimnazijoje tvarkos aprašas (toliau - Tvarkos aprašas) reglamentuoja mokinių maitinimo ir nemokamo maitinimo vykdomo gimnazijoje, organizavimo tvarką ir reikalavimus.

2. Tvarkos aprašas parengtas vadovaujantis Lietuvos Respublikos socialinės paramos mokiniams įstatymu (Žn., 2006, Nr. 73-2755), Lietuvos Respublikos socialinės paramos mokiniams įstatymo pakeitimo 2008 m. gegužės 15 d. įsakymu Nr. X-1544 ,,Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo pakeitimo“ Nr. 964 , Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-394 ,,Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 ,,Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo, Vilniaus rajono savivaldybės tarybos 2020 m. vasario 21 d. sprendimu Nr. T3-49 ,,Maitinimo organizavimo Vilniaus rajono savivaldybės švietimo įstaigose tvarkos aprašas“, Vilniaus rajono savivaldybės administracijos direktoriaus 2020 m. spalio 29 d. Nr. A27(a)-2833 įsakymu ,,Dėl maitinimo organizavimo Vilniaus rajono savivaldybės švietimo įstaigose karantino metu“.

3. Tvarkos apraše vartojamos sąvokos atitinka sąvokas, apibrėžtas Lietuvos Respublikos socialinės paramos mokiniams įstatyme ir Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatyme.

4. Nustatomos šios nemokamo maitinimo rūšys: pietūs, maitinimas gimnazijoje organizuojamose vasaros poilsio stovyklose, pusryčiai – Kreipimosi dėl socialinės paramos mokiniams tvarkos apraše nustatytais atvejais.

5. Už mokinių nemokamo maitinimo organizavimą Vilniaus r. Pagirių gimnazijoje atsakinga direktoriaus pavaduotoja ugdymui Valentina Treščinska.

6. Nemokamas maitinimas finansuojamas iš valstybės biudžeto specialiosios tikslinės dotacijos savivaldybių biudžetams, Savivaldybės biudžeto skirtų lėšų ir įstatymų nustatyta tvarka gautų kitų lėšų.

1. **MOKINIŲ TEISĖ Į NEMOKAMĄ MAITINIMĄ**

7. Nemokamas maitinimas Vilniaus r. Pagirių gimnazijos mokiniams skiriamas gavus savivaldybių administracijos socialinių išmokų skyriaus sprendimus dėl socialinės paramos mokiniams (nemokamo maitinimo) skyrimo.

8. Mokiniams nemokamas maitinimas teikiamas kitą darbo dieną nuo sprendimo gavimo elektroninėje socialinės paramos šeimai informacinėje sistemoje (SPIS) iki nemokamo maitinimo skirimo datos.

9. Naujai atvykusiems mokiniams nemokamas maitinimas pradedamas teikti nuo pirmos mokymo gimnazijoje dienos, jei ankstesnė ugdymo įstaiga ar mokinio tėvai (globėjai, rūpintojai) pateikia savivaldybės administracijos socialinių išmokų skyriaus sprendimą dėl socialinės paramos mokiniams skyrimo (nemokamo maitinimo).

10. Mokiniams nemokamas maitinimas skiriamas per vasaros atostogas, jeigu gimnazijoje organizuojama vasaros poilsio stovykla.

1. **KREIPIMASIS DĖL NEMOKAMO MAITININMO SKYRIMO IR**

**NEMOKAMO MAITINIMO NUTRAUKIMO**

11. Dėl socialinės paramos skyrimo vienas iš mokinio tėvų (globėjų, rūpintojų) kreipiasi pagal deklaruotą gyvenamąją vietą, jeigu gyvenamoji vieta nėra deklaruota - pagal faktinę gyvenamąją vietą į savivaldybės socialinių išmokų skyrių arba seniūnijoje į socialinio darbo organizatorių, užpildo prašymo – paraiškos gauti socialinę paramą mokiniams SP-11 formą arba pateikia elektroninį prašymą elektroninėje socialinės paramos šeimai informacinėje sistemoje (SPIS).

12. Jei socialinė parama (nemokamas maitinimas) mokiniui būtina ir mokinio tėvai (globėjai, rūpintojai) nesikreipia dėl socialinės paramos (nemokamo maitinimo) mokiniams, gimnazija apie tai raštu informuoja mokinio gyvenamosios vietos savivaldybės administraciją dėl poreikio įvertinti šeimos gyvenimo sąlygas ir teikti socialinę paramą mokiniams.

13. Jeigu dėl pasikeitusių aplinkybių yra priimamas sprendimas nemokamą maitinimą mokiniui nutraukti, nemokamas maitinimas nutraukiamas kitą dieną nuo savivaldybės administracijos socialinių išmokų skyriaus sprendimo gavimo dienos.

14. Jei mokinys, kuriam skirtas nemokamas maitinimas serga arba dėl kitų priežasčių negali lankyti mokyklos (pvz. mokiniui skirtas mokymas namie), jam priklausantis maistas, remiantis tos dienos valgiaraščiu, gali būti skirtas šeimos nariams, pateikus prašymą gimnazijos direktoriui.

15. Mokiniui, dėl ligos ar kitos pateisinamos priežasties praleidusiam dienos/kelių dienų nemokamą maitinimą, grįžus į ugdymo procesą suteikiama galimybė (mokiniui pageidaujant) gauti karštą maistą kelis kartus per dieną.

16. Mokiniams, neatvykusiems į mokyklą be pateisinamos priežasties, nemokamas maitinimas neorganizuojamas.

17. Nemokamas maitinimas poilsio, švenčių, atostogų metu per mokslo metus neteikiamas. Maitinimas neskiriamas ir tais atvejais, kai mokinys gydomas ligoninėje ar yra reabilitacijoje.

18. Per mokslo metus, kai gimnazijoje ar atskiroje klasėje dėl egzaminų ar kitų aplinkybių (renginių, karantino, oro sąlygų ir kt.) ugdymo (-si) procesas neorganizuojamas, nemokamas maitinimas skiriamas pagal atskirai sudarytą maitinimo grafiką arba išduodamas maisto produktų davinys.

1. **MOKINIŲ NEMOKAMO MAITINIMO ORGANIZAVIMAS**

19. Mokinių nemokamo maitinimo organizavimą koordinuoja ir prižiūri direktoriaus pavaduotoja ugdymui Valentina Treščinska. Už nemokamo maitinimo organizavimo tvarkos laikymąsi atsakinga gimnazijos socialinė pedagogė Aušrinė Slavinskienė.

20 Gimnazijai, gavus patvirtintą gimnazijos mokinių, kuriems skiriama socialinė paramą, sąrašą, mokinių nemokamo maitinimo skyrimo ar nutraukimo dokumentus, socialinė pedagogė informuoja klasių vadovus, mokinius.

21. Pagal Socialinės paramos centro sprendimus socialinė pedagogė sudaro ir papildo mokinių nemokamo maitinimo registravimo sąrašus ir perduoda gimnazijos valgyklos vedėjai. Nemokami pietūs ir pusryčiai gimnazijos valgykloje išduodami pagal patvirtintą nemokamą maitinimą gaunančių mokinių sąrašą.

22. Gimnazijos valgyklos vedėja sudaro perspektyvinius valgiaraščius, užsako maisto produktus, vykdo dienos nemokamo maitinimo apskaitą.

23. Mokiniams, išvykstantiems į ekskursiją, išduodamas sausas maisto davinys. Prieš išvykstant į ekskursiją klasių vadovai informuoja apie tai valgyklos vedėją.

1. **APSKAITA IR ATSAKOMYBĖ**

24. Klasių vadovai ir socialine pedagogė bendradarbiauja mokinių maitinimo organizavimo klausimais.

25. Socialinė pedagogė kalendorinio mėnesio pabaigoje pagal patvirtintą nemokamą maitinimą gaunančių mokinių sąrašą ir kitus dokumentus parengia sąskaitas faktūras pagal žiniaraščius, pildo mėnesio nemokamo maitinimo bendrą ataskaitą SPIS sistemoje, pristato ataskaitas Vilniaus rajono švietimo skyriaus buhalterijai.

26. Keturiasdešimt Totorių pagrindinio ugdymo skyriuje nemokamomaitinimo apskaitą vykdo virėja Marina Varnienė.

27. Mėnesio mokinių nemokamam maitinimui panaudotų lėšų ataskaitas ruošia direktoriaus pavaduotoja ugdymui Valentina Treščinska.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_